NÁVRH
NA ZRUŠENIE BODU B.3 UZNESENIA VLÁDY SLOVENSKEJ REPUBLIKY č. 146 Z 13. FEBRUÁRA  2002 

Vláda Slovenskej republiky na svojom zasadaní zo dňa 17. júla 2002, uznesením č.824 v bode B.4 uložila predsedovi poverenému riadením Správy štátnych hmotných rezerv SR aktualizovať a objektivizovať Plán obmien a zámien komodít hmotných rezerv na roky 2003 a 2004, priebežne polročne.
Z tohto dôvodu žiadame zrušiť bod B. 3 uznesenia vlády Slovenskej republiky č. 146 zo dňa 13. februára 2002.
Prijatím predkladaného uznesenia je v rámci limitovaných pohybov dosahovať pri obmenách a zámenách komodít hmotných rezerv čo najvýhodnejšie finančné efekty. Flexibilita obmien a zámien umožňuje aktívnejšie a pružnejšie reagovať na cenový vývoj dotknutých komodít štátnych hmotných rezerv.
Prijatím znenia uznesenia podľa predloženého návrhu bude v kompetencii predsedu povereného riadením Správy štátnych hmotných rezerv SR schvaľovať aktualizovaný a objektivizovaný Plán obmien a zámien komodít štátnych hmotných rezerv na roky 2003 a 2004 podľa Zoznamu položiek hmotných rezerv, ich minimálnych limitov a orientačných cieľových stavov na roky 2003 a 2004, s cieľom čo najefektívnejšieho a ekonomicky výhodného spracovania jednotlivých položiek komodít štátnych hmotných rezerv v kontexte so záujmami štátu.